William Blackstone

Dlíodóir, scoláire agus breitheamh Sasanach An Ridire William Blackstone. (10 Iúil 1723 – 14 Feabhra 1780). Tháinig a mhórshaothar "Commentaries on the Laws of England" amach sna blianta 1765–1770, agus an oidhreacht ba mhó a d'fhág sí againn. Sa leabhar seo, leag sé an bhunchloch don dlí coiteann, an córas dlí a chuireann an bhéim is mó ar chleachtas na gcúirteanna. 

 Saol 
clé|mion|214x214px|The Great Charter agus Charter of the Forest (1759)
Céimí de chuid Ollscoil Átha na nDamh ab ea Blackstone, áit a raibh sé ina mhic léinn i gColáiste Pembroke agus ina chomhalta de chuid Choláiste na nAnamacha Uile.

Glaodh chun an Bharra air i gCumann Onórach an Teampaill an Láir sa bhliain 1746. Ag tús a shaoil oibre, dhíríodh sé ní ba mhó ar riaradh na hOllscoile ná ar a chleachtadh ag an mBarra (d'fhág sé an Barra ina dhiaidh ar feadh roinnt blianta ó 1753 ar aghaidh.) 

Thosaigh Blackstone sraith léachtaí rathúil ar dhlí Shasana in Áth na nDamh ba chúis lena cheapadh in Ollúnacht Vinerian Dlí Shasana, a bhí nuachruthaithe ag an am agus a bhí aige ó 1758-66.
clé|mion|200x200px|Constitution Ave & 3rd St. NW, Washington, DC
Chuaigh Blackstone leis an mBarra arís le rath mór agus agus bhí sé ina Fheisire Parlaiminte de chuid na Tóraithe ó 1761 go 1770. Ceapadh ina bhreitheamh de chuid Bhinse an Rí é i mí Feabhra 1770 agus ina bhreitheamh ina de chuid na bPléadálacha Coiteanna ceithre mhí ina dhiaidh sin, post a bhí aige go dtí gur éag sé nuair a bhí sé sé bliana is caoga d'aois.

 Tionchar 
Tar éis dó dhá thráchtas eile ar dhlí Shasana a fhoilsiú cheana féin, chuir Blackstone a shaothar is tábhachtaí, Commentaries on the Laws of England (4 imleabhar) amach idir 1765 agus 1769. 

Ba é an chéad léargas córasach ar an dlí coiteann a foilsíodh ón Meánaois i leith. 

Bhí tionchar ollmhór ag Blackstone ar dhearcadh daoine ar an dlí coiteann agus ar fhorbairt an dlí féin, go mór mór sna Coilíneachtaí Meiriceánacha agus i Stáit Aontaithe Mheiriceá.

 Tagairtí 

Catagóir:Breithiúna Sasanacha
Catagóir:Dlíodóirí Shasana
Catagóir:Daoine a rugadh i 1723
Catagóir:Básanna i 1780